**… a liniște, a somn…**

*Bogdan Stoicescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

… a liniște, a somn…

Dorm…

a neștiute vise,

a secunde clipite obosit,

în ceasuri diferite, nesfârșite,

într-un neștiut decor…

Dorm…

cu inima pulsând a vid,

a viață dezlipită de retină,

a eu, a tu, a lividă și neroadă părere,

a închipuiri pecetluite-n somn…

Și dorm…

veghind porți închise-n cuvânt,

strecurând câte un oftat ușor,

resipirând momente,

tresărire voalată a chipului meu…

… dorm, a liniște, a somn…